እውነት ግን የሚያሳዝነን ነገር እየበረከተ አልመሰላችሁም?.... እንደውም አሁን አሁንማ በጣም ከመብዛቱ የተነሳ “መርዝም ይለመዳል ቀስ-በቀስ” አይነት ሆኖብናል መሰለኝ። የመልካም አስተዳደር ችግር እንዳለ እኛም መንግስትም እናውቃለን፤ የሙስና ችግር እንደተበራከተ እኛም መንግስትም እናውቃለን፤ የስነ-ምግባርና የተጠያቂነት ችግር በየዘርፉ እንደተንሰራፋ እኛም መንግስትም እናውቃለን፤ የኮንሰትራክሽን ችግር መሠረቱን እንደጣለብን እኛም የሚመለከተው አካልም እናውቃለን፤ ስኳር ኮርፖሬሽን ከተሠራው በላይ ሜቴክ ለራሱ የሰራው ነገር እንደበለጠ እኛም መንግስትም እናውቃለን… እናም ዋርካ ይሆነናል ያልነው ተቋም፣ ግለሰብና መንግስት ቆይቶ-ቆይቶ እንቧጮ ከሆነብን የአገራችንን ሰው ቅኔ ተውሰን በድጋሚ እንዲህ እንላለን፤
